DE CORNEILLE DE SCHEPPER. 157 



s'en debvoit esmerveiller : qu'il se persuadoit que le grand Empereur se 

 fieroit bien aultant au roi Ferdinande que de croire à ce que, pour et au 

 nom de son frère, icelluy Ferdinande lui promectoit; que pourtant luy 

 avoit semblé impertinent de déclarer choses semblables par ses lettres : 

 aullrement il pourroit sembler qu'il ne se fioit en la générosité d'un tant 

 grand prince; que cest affaire se traictoit entre eulx, sçavoir entre le 

 grand Empereur comme père, et le roy Ferdinande comme filz; et que 

 ledict empereur Charles désiroit y estre comprins, non pas faire nommé- 

 ment quelque aultre et particulière paix, et pourtant qu'il ne se falloit 

 esmerveiller, s'il ne parloit de la paix; que quant à Coron, dont il ne 

 vouloit plus sentir parler que (la personne d'ambassadeur mise de costé) 

 nous sembloit que le grand Empereur avoit respondu très-noblement, 

 disant qu'il ne vouloit ravoir ledict Coron par contract, mais par force; 

 adjoustants en oullre, que tousiours avions eu craincte que sy la paix 

 s'accordoit entre ces deux très-puissants Empereurs, nous et noz sembla- 

 bles fussions contraincts de demeurer oisifz en noz maisons, pour ce qu'on 

 n'auroit plus affaire de nous; mais que maintenant ne nous défauldroit 

 matière pour nous exercer, d'aultant que ceste guerre se feroit entre très- 

 grands, et très-puissantz princes, à raison que jamais n'avoit esté en l'Asie 

 un Empereur plus puissant que le Grand Turcq, ny en l'Europe que 

 l'empereur Charles, et que par expérience l'on cognoistroit lequel Dieu 

 vouldroit estre supérieur. Il respondoit estre véritable que l'empereur 

 Charles estoit puissant, mais que chascun ne lui portoit obéissance, 

 comme pouvoit apparoir par l'Allemagne et l'obstination des Luthériens ; 

 au contraire que personne n'avoit jamais esté semblable à l'empereur des 

 Turcqs, ny tant obéy comme luy; qu'il pouvoit de ceste ville de Constan- 

 tinoble envoyer jusqu'à Médine, Aknaby *, Mechen et aultres lieux un des 

 siens, avec tout petit mandement pour occire le plus grand seigneur de 

 ses vassaux , et qu'incontinent ledict sera occis : comme avait apparu au 

 Bassa Chayry Archinath ^ Bassa, lequel rebellant contre cest Empereur, 

 fust par charge d'icelluy occis des propres mains de son maistre d'hostel: 



' Ak Norby, la Mecque. 

 * Âchmuth dans le Maroc? 



